CELEX: 62019CN0898
Language: sk
Date: 2019-12-04 00:00:00
Title: Vec C-898/19 P: Odvolanie podané 4. decembra 2019: Írsko proti rozsudku Všeobecného súdu (siedma rozšírená komora) z 24. septembra 2019 v spojených veciach T-755/15 a T-759/15, Luxembursko a Fiat Chrysler Finance Europe/Komisia

17.2.2020   
            
            
               SK
            
            
               Úradný vestník Európskej únie
            
            
               C 54/41
            
         
      Odvolanie podané 4. decembra 2019: Írsko proti rozsudku Všeobecného súdu (siedma rozšírená komora) z 24. septembra 2019 v spojených veciach T-755/15 a T-759/15, Luxembursko a Fiat Chrysler Finance Europe/Komisia
      (Vec C-898/19 P)
      (2020/C 54/45)
      Jazyk konania: angličtina
      
         Účastníci konania
      
      
         Odvolateľ: Írsko (v zastúpení: M. Browne, A. Joyce, J. Quaney, P. Gallagher SC, splnomocnení zástupcovia, S. Kingston, B. Doherty, BL)
      
         Ďalší účastníci konania: Európska komisia, Fiat Chrysler Finance Europe, Luxemburské veľkovojvodstvo
      
         Návrhy odvolateľa
      
      Odvolateľ navrhuje, aby Súdny dvor:
      
                  —
               
               
                  zrušil rozsudok Všeobecného súdu z 24. septembra 2019 v spojených veciach T-755/15 a T-759/15, Luxembursko a Fiat Chrysler Finance Europe/Komisia,
               
            
                  —
               
               
                  zrušil rozhodnutie Komisie (1) z 21. októbra 2015, a
               
            
                  —
               
               
                  uložil Komisii povinnosť nahradiť trovy konania.
               
            
         Odvolacie dôvody a hlavné tvrdenia
      
      Prvý odvolací dôvod: Všeobecný súd sa dopustil nesprávneho právneho posúdenia a nesprávne uplatnil článok 107 ods. 1 ZFEÚ vo svojom prístupe k tzv. zásade trhového odstupu.
      Druhý odvolací dôvod: Všeobecný súd sa dopustil nesprávneho právneho posúdenia a nesprávne uplatnil článok 107 ods. 1 ZFEÚ vo svojej analýze selektívnosti.
      Tretí odvolací dôvod: Všeobecný súd v súvislosti s týmto rozsudkom porušil svoju povinnosť odôvodnenia.
      Štvrtý odvolací dôvod: Všeobecný súd porušil zásadu právnej istoty, keď súhlasil, že Komisia môže preskúmavať rozhodnutia vnútroštátnych daňových orgánov s odvolaním sa na znenie zásady trhového odstupu Komisie, ktoré nebolo predvídateľné a ktorého obsah bol neznámy.
      Piaty odvolací dôvod: Všeobecný súd porušil články 4 a 5 ZEÚ a nedovolene použil pravidlá štátnej pomoci na zjednotenie pravidiel priamych daní členských štátov.
      
         (1)  Rozhodnutie Komisie (EÚ) 2016/2326 z 21. októbra 2015 o štátnej pomoci SA.38375 (2014/C ex 2014/NN), ktorú poskytlo Luxembursko spoločnosti Fiat [oznámené pod číslom C(2015) 7152] (Ú. v. EÚ L 351, 2016, s. 1).